Vita:Nemez

message: Nekem ebből a mondatból hiányzik valami (vagy csak butább vagyok a témához  mint eddig gondoltam). Ez a "pikkelyekkel" történik? Mármint ők térnek vissza eredeti állapotukba?
„Az elkészült nemezben alapos öblítés és szárítás után visszatérnek eredeti állapotukba, és erősen összekapaszkodva szinte eltéphetetlenné teszik a textilt.”
Valaki elmondaná mit értek rosszul? (Pedig nem is vagyok szőke.)
Köszi: Filoma 2006. december 18., 21:04 (CET)
"fejér mint a hó": ezzel kapcsolatban két kérdésem lenne:
* tényleg "fejér"-nek akartad írni? (tudom, hogy van ilyen szó is, de a pontos jelentésével, illetve a "fehér"-től való különbséggel nem vagyok tisztában)
* ha idézet (annak néz ki), meg kellene adni a forrást. misibacsi 2006. december 18., 23:31 (CET)
thread_title: Hiány

message: Mindkét megnevezést használod, dönteni kellene a kettő között. 
Még egy apróság: a "Munkák és napok"-ban - így volt helyesen írva, ugyanis a címet tesszük idézőjelbe, utána jöhet a címhez kapcsolt rag. A "Munkák és napokban" forma helytelen, mert a mű címe nem az, amit idézel. misibacsi 2006. december 20., 19:47 (CET)
thread_title: merinó juh vagy merinói juh?

message: * A cikk bevezetőjében ezt írod: "A magyar nyelv megkülönbözteti a kézi munkával előállított nemezt a gyárilag készített filctől, de készítésük alapja ugyanaz." - Nos, a nemez és a filc ugyanazt jelenti, akár kézi munkával, akár gyárilag készítik. A "filc" a német "Filz" magyarosan írt formája, ami szószerint nemezt jelent.
* Minden tiszteletem a népművészeté, de nem volna szabad megfeledkezni a nemez nagyon komoly műszaki felhasználásairól sem (hő-, hang- és rezgésszigetelő, tömítő- és szigetelőanyag, gépek kenőberendezéseiben nagy szerepe van, nagy szerepe van olyan hengerek bevonataként, amelyek nedves anyagokból kipréselik a vizet, fontos része a zongora kalapácsának stb.). Lehet, hogy ennek külön szócikket kellene szentelni. – Elkágyé vita 2008. február 18., 23:11 (CET)
* Elkészült az új szócikk: műszaki nemez.– Elkágyé vita 2008. február 24., 08:16 (CET)
thread_title: Nemez vagy filc?

message: Ha jobb lesz tőle, mindenképp. SyP 2008. február 24., 18:43 (CET)
Jobb lett? Kétlem. – Lily15 üzenet 2008. február 24., 19:42 (CET)
Én sem vagyok meggyőződve róla, hogy ez az optimális megoldás. – Elkágyé vita 2008. február 24., 19:46 (CET)
Viszont ezek szerint jó pár fontos dolog kimaradt a cikkből. Akkor meg, hogy lehet kiemelt? → Raziel szóbuborék 2008. február 24., 19:57 (CET)
A radikális átszerkesztésemet visszaállítottam, ugyanis nem tudok olyan szabályról, amely a kiemelt szócikkek átszerkesztését ellenjavallaná. Elkágyé és Lily15 észrevételeit figyelembe véve ezúttal nem vontam össze a nemez és műszaki nemez szócikkek tartalmát. Viszont, kérem, hogy a többi szerkezeti változtatásomat csak akkor állítsáta vissza valaki, ha konkrétan megindokolja, mi az ami nem jobb most, mint a korábbi változatban! Lásd még Lily15 vitalapját! --Adapa vita 2008. február 24., 22:00 (CET)
thread_title: Illik-e kiemelt cikket ilyen radikálisan átszerkeszteni?

message: Minek kell ilyen hosszú bevezető, szerkesszük be a cikkbe. :-) Kapeter77 vita 2019. október 6., 06:18 (CEST)
thread_title:  Túl hosszú bevezető